## Pravilnik o pošiljkama životinja i proizvoda životinjskog podrijetla koje podliježu veterinarsko-zdravstvenoj kontroli, a za koje nije potrebno rješenje Uprave za veterinarstvo o nepostojanju veterinarsko-zdravstvene smetnje za uvoz i provoz tih pošiljaka te pošiljke životinjskog podrijetla koje ne podliježu veterinarsko-zdravstvenoj kontroli pri uvozu u Republiku Hrvatsku i provozu preko područja Republike Hrvatske

### NN 130/2004 (20.9.2004.), Pravilnik o pošiljkama životinja i proizvoda životinjskog podrijetla koje podliježu veterinarsko-zdravstvenoj kontroli, a za koje nije potrebno rješenje Uprave za veterinarstvo o nepostojanju veterinarsko-zdravstvene smetnje za uvoz i provoz tih pošiljaka te pošiljke životinjskog podrijetla koje ne podliježu veterinarsko-zdravstvenoj kontroli pri uvozu u Republiku Hrvatsku i provozu preko područja Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2316

Na
temelju članka 68. stavka 11. Zakona o veterinarstvu (»Narodne novine« br.
70/97., 105/01. i 172/03) ministar poljoprivrede, šumarstva i vodnoga gospodarstva
donosi

## PRAVILNIK

### O POŠILJKAMA ŽIVOTINJA I PROIZVODA ŽIVOTINJSKOG PODRIJETLA KOJE PODLIJEŽU VETERINARSKO-ZDRAVSTVENOJ KONTROLI, A ZA KOJE NIJE POTREBNO RJEŠENJE UPRAVE ZA VETERINARSTVO O NEPOSTOJANJU VETERINARSKO-ZDRAVSTVENIH SMETNJI ZA UVOZ U REPUBLIKU HRVATSKU I PROVOZ PREKO PODRUČJA REPUBLIKE HRVATSKE I O POŠILJKAMA PROIZVODA ŽIVOTINJSKOG PODRIJETLA KOJE NE PODLIJEŽU VETERINARSKO-ZDRAVSTVENOM PREGLEDU I KONTROLI U UVOZU, IZVOZU I PROVOZU

I.
OPĆE ODREDBE

Članak
1.

Ovim se
Pravilnikom određuju pošiljke životinja i proizvoda životinjskog podrijetla,
odnosno proizvoda koji podliježu veterinarsko-zdravstvenoj kontroli, koje se
mogu uvoziti u Republiku Hrvatsku i provoziti preko područja Republike Hrvatske
bez rješenja Uprave za veterinarstvo, kojim se potvrđuje da ne postoje
veterinarsko-zdravstvene smetnje za uvoz i provoz tih pošiljaka te pošiljke životinjskog
podrijetla koje ne podliježu veterinarsko-zdravstvenoj kontroli pri uvozu u
Republiku Hrvatsku i provozu preko područja Republike Hrvatske.

Članak
2.

Članak
1. ovoga Pravilnika ne odnosi se na pošiljke kojima se mogu prenositi određene
zarazne bolesti ukoliko potječu iz zemalja za koje je na snazi zabrana uvoza i
provoza zbog opasnosti od unošenja u Republiku Hrvatsku određenih zaraznih
bolesti.

II.
POŠILJKE U UVOZU U REPUBLIKU HRVATSKU KOJE PODLIJEŽU VETERINARSKO-ZDRAVSTVENOJ
KONTROLI A ZA KOJE NIJE POTREBNO RJEŠENJE UPRAVE ZA VETERINARSTVO O
NEPOSTOJANJU VETERINARSKO-ZDRAVSTVENIH SMETNJI ZA UVOZ U REPUBLIKU HRVATSKU

Žive
životinje u uvozu

Članak 3.

Utvrđuje se da rješenje o veterinarsko-zdravstvenim
uvjetima za uvoz nije potrebno za pošiljke kućnih ljubimaca (pasa, mačaka,
ukrasnih i egzotičnih ptica, zamorčadi, hrčaka i dr.) ukoliko:

1. isti nisu namijenjeni za daljnju prodaju i ostaju
u vlasniš­tvu uvoznika;

2. iste prati propisana međunarodna svjedodžba o
zdravlju životinja ili veterinarski certifikat, u kojemu ovlašteni veterinar
zemlje izvoznice potvrđuje da su:

a) životinje zdrave i da ne pokazuju sumnju na
zarazne bolesti koje su obvezne prijavljivanju i da ne potječu iz područja u
kojima vladaju zarazne bolesti koje se tom vrstom životinja mogu prenositi;

b) psi
označeni u skladu s Pravilnikom o označavanju pasa (»Narodne novine« 162/03 i
114/04);

c) psi
cijepljeni protiv bjesnoće:

– prije
ne manje od 6 mjeseci i ne više od godinu dana prije otpreme u slučaju primarne
vakcinacije, koja bi trebala biti provedena kada je životinja bila stara
najmanje 3 mjeseca;

– prije
ne više od godinu dana u slučaju svake sljedeće (»booster«) vakcinacije;

– umrtvljenim
sojem virusa bjesnoće.

Proizvodi
životinjskog podrijetla u uvozu

Članak 4.

Bez rješenja Uprave za veterinarstvo, kojim se potvrđuje
da ne postoje veterinarsko-zdravstvene smetnje za uvoz mogu se uvoziti pošiljke:

1. toplinski obrađenih proizvoda životinjskog
podrijetla, ukoliko iste prati propisana međunarodna svjedodžba o zdravstvenoj
ispravnosti pošiljke (veterinarski certifikat), u kojemu ovlašteni veterinar
zemlje izvoznice potvrđuje da:

a) je proizvod dobiven od zdravih životinja pod
kontrolom nadležne veterinarske inspekcije, da je pri proizvodnji podvrgnut
određenom toplinskom postupku, koji isključuje mogućnost prijenosa zaraznih
bolesti i štetnog djelovanja na korisnike tih proizvoda, uključujući i razinu štetnih
ostataka (rezidua) pesticida, antibiotika, sulfonamida, hormona, teških metala
i sl.;

b) je proizveden u izvoznim objektima koji se nalaze
na listi odobrenih objekata od strane Europske Unije;

c) razina radiološke kontaminacije proizvoda u pošiljci
nije veća od dopuštene u Republici Hrvatskoj;

2. Sirila i starter kulture, aditivi i kulture
mikroorganizama, koje se upotrebljavaju u prehrambenoj industriji;

3. Hrana za kućne ljubimce koja ne sadrži sastojke životinjskog
podrijetla, izuzev hrane za pse i mačke, hrane za životinje u zoološkim
vrtovima, hrane za akvarijske ribe, hrane za laboratorijske životinje ukoliko
iste prati propisana međunarodna svjedodžba o zdravstvenoj ispravnosti pošiljke
(veterinarski certifikat), u kojemu ovlašteni veterinar zemlje izvoznice potvrđuje
da:

a) hrana potječe iz mjesta u kojima ne vladaju
zarazne bolesti životinja i da je proizvodni proces pod veterinarskim nadzorom,
čime se osigurava da se tom pošiljkom ne mogu prenositi zarazne bolesti;

b) hrana ne sadrži štetne tvari (pesticide,
antibiotike, hormone, sulfonamide, i dr.) u skladu s Pravilnikom o kakvoći stočne
hrane (»Narodne novine« 26/98, 120/98, 55/99 i 76/03 );

c) hrana nije kontaminirana radioaktivnim Cezijem 134
i 137;

d) je hrana mikrobiološki ispravna;

4. Mlijeko u prahu za prehranu životinja;

5. Mliječne zamjenice za prehranu životinja pod
uvjetom da ne sadrže bjelančevine od tkiva sisavaca i masnoće životinjskog
podrijetla;

6. Sterilizirani životinjski gnoj, ukoliko se
popratnom dokumentacijom potvrdi stupanj termičke obrade od najmanje 70°C u
središtu proizvoda.

Pod
toplinski obrađenim proizvodima životinjskog podrijetla iz stavka 1. točke 1.
ovoga Pravilnika podrazumijevaju se:

a)
Konzerve svih vrsta, odnosno proizvodi koji su prije ili tijekom proizvodnje
podvrgnuti toplinskoj obradi postizanjem temperature u središtu proizvoda od
najmanje 70°C ili su podvrgnuti toplinskoj obradi u hermetički zatvorenoj
ambalaži sa Fo vrijednosti 3 i više;

b)
Sterilizirano i pasterizirano mlijeko u maloprodajnoj ambalaži;

c)
Sterilizirani i pasterizirani mliječni proizvodi, osim sira, u maloprodajnoj
ambalaži;

d)
Mlijeko u prahu;

e)
Mesni ekstrakt;

f)
Sladoled;

g) Želatina
i kolagen;

h)
Maslac.

Žive
životinje u provozu

Članak
5.

Bez rješenja
Uprave za veterinarstvo, kojim se potvrđuje da ne postoje veterinarsko-zdravstvene
smetnje za provoz mogu se provoziti pošiljke kućnih ljubimaca (pasa, mačaka,
ukrasnih i egzotičnih ptica, zamorčadi, hrčaka i dr.) ukoliko:

1. isti nisu namijenjeni za daljnju prodaju i ostaju
u vlasništvu uvoznika;

2. iste prati propisana međunarodna svjedodžba o
zdravlju životinja ili veterinarski certifikat, u kojemu ovlašteni veterinar
zemlje izvoznice potvrđuje da su:

a) životinje zdrave i da ne pokazuju sumnju na
zarazne bolesti koje su obvezne prijavljivanju i da ne potječu iz područja u
kojima vladaju zarazne bolesti koje se tom vrstom životinja mogu prenositi;

b) psi označeni u skladu s Pravilnikom o označavanju
pasa (»Narodne novine« 162/03 i 114/04);

c) psi cijepljeni protiv bjesnoće.

– prije ne manje od 6 mjeseci i ne više od godinu
dana prije otpreme u slučaju primarne vakcinacije, koja bi trebala biti
provedena kada je životinja bila stara najmanje 3 mjeseca;

– prije ne više od godinu dana u slučaju svake sljedeće
(»booster«) vakcinacije;

– umrtvljenim sojem virusa bjesnoće.

Bez rješenja Uprave za veterinarstvo, kojim se potvrđuje
da ne postoje veterinarsko-zdravstvene smetnje za provoz mogu se provoziti pošiljke
jaja za nasad.

Proizvodi
životinjskog podrijetla u provozu

Članak
6.

Bez rješenja
Uprave za veterinarstvo, kojim se potvrđuje da ne postoje
veterinarsko-zdravstvene smetnje za provoz preko područja Republike Hrvatske,
mogu se provoziti sve pošiljke proizvoda životinjskog podrijetla, odnosno
proizvoda koji pod­liježu veterinarsko-zdravstvenoj kontroli.

III.
POŠILJKE PROIZVODA ŽIVOTINJSKOG PODRIJETLA KOJE NE PODLIJEŽU
VETERINARSKO-ZDRAVSTVENOM PREGLEDU I KONTROLI U UVOZU, IZVOZU I PROVOZU

Članak
7.

Utvrđuje
se da veterinarsko-zdravstvenoj kontroli u uvozu u Republiku Hrvatsku, za provoz
preko područja Republike Hrvat­ske te izvoz iz Republike Hrvatske ne podliježu
sljedeće pošiljke životinja:

1.
Proizvodi koje sadrže sirovine životinjskog podrijetla:

–
Konditorski proizvodi (čokolade, bomboni i ostali proizvodi s udjelom mlijeka i
mlijeka u prahu ispod 50%, bez dodatka želatine),

– Čokoladni
namazi,

–
Capuccino i ostala bijelila za kavu,

– Kreme i pudinzi u prahu, biljno vrhnje,

– Dječja hrana na bazi mlijeka u prahu,

– Dijetetski proizvodi na bazi mlijeka,

– Biljni maslac i biljni sir,

– Sirovine za slastičarsku proizvodnju (mliječna i
jajna baza),

– Tjestenina s jajima, razni biskviti, keksi i torte
(s ukupnim udjelom proizvoda životinjskog podrijetla manjim od 50%)

– Majoneze, preljevi i dresinzi,

– Riblje ulje u kapsulama,

– Aditivi i arome koji se koriste u prehrambenoj
industriji.

2. mikrorganizmi koji se koriste za pročišćavanje
voda i u slične svrhe, stanične kulture, antitijela i antigeni koji se koriste
u znanstveno-istraživačke svrhe;

3. štavljene i poluštavljene (piklovanih, kromiranih,
wet blue i sl.) kože, tvornički prerađene vune (prana, češljana, bijeljena,
tops, moher i sl.), dlake i perja ako su tvornički prani i sortirani;

4. sirovine koje služe za proizvodnju stočne hrane
isključivo biljnog podrijetla (kukuruz, pšenica, ječam, sojina sačma,
suncokretova uljana pogača i dr.), osim sijena i stelje.

Članak 8.

Stupanjem na snagu ovog Pravilnika prestaje važiti
Pravilnik o pošiljkama proizvoda životinjskog podrijetla za koje ne postoje
veterinarsko-zdravstvene smetnje pri uvozu u Republiku Hrvat­sku i provozu
preko teritorija Republike Hrvatske (»Narodne novine« 93/98, 159/98 i 1/01 ).

Ovaj Pravilnik stupa na snagu osmog dana od dana
objave u »Narodnim novinama«.

Klasa: 322-01/04-01/71

Urbroj: 525-1-04-1

Zagreb,
13. rujna 2004.

Ministar
**Petar Čobanković**, v. r.

Pravilnik, NN 130/2004-2316